Държавен вестник, бр. 89, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  89
страни в процеса на изработване на публични 
политики и при вземането на решения за тях­
ното прилагане. Законопроектът, въз основа 
на който Народното събрание прие ЗИСРС, не 
е подлаган на обществено обсъждане, по него 
няма постъпили становища нито от експерти, 
нито от заинтересовани институции. В при­
ложената към законопроекта Предварителна 
оценка на въздействието са изброени широк 
кръг заинтересовани институции и групи, с 
които обаче не са проведени консултации и 
те не са изразили становище по промените в 
рамките на законодателния процес. Липсва 
официално изразено становище от страна на 
Министерския съвет и от страна на самата 
ДАТО. Дори само на това основание законо­
дателният процес е осъществен в нарушение 
на принципите на добро управление, както и 
в нарушение на чл. 76, ал. 7 от Правилника 
за организацията и дейността на Народното 
събрание, според който законопроектите, 
внесени от народни представители, подлежат 
на обществени консултации.
Едновременно с това, вместо ясно да 
разграничава отговорностите между полити­
ческите и административните органи, които 
участват в системата за национална сигур­
ност, разглежданият тук ЗИЗСРС активно 
съдейства за смесването между двете. Той 
възлага правомощията по избиране или по 
освобождаване на председателя на ДАТО на 
Народното събрание, което е политически 
орган и не разполага със специална компетент­
ност в областта на политиката за национална 
сигурност и обществен ред. 
1.3. Във всяко демократично общество 
органите, които осигуряват прилагането на 
политиката за национална сигурност, и осо­
бено тези от тях, които имат правомощия, 
свързани с ограничаване на конституционните 
права на гражданите, трябва да подлежат на 
парламентарен контрол. Разглежданият тук 
ЗИЗСРС натоварва Народното събрание с 
функцията по избиране и по освобождаване 
на председателя на ДАТО, така че упражня­
ване на парламентарен контрол върху този 
процес ще означава Народното събрание да 
контролира само себе си. Когато избирането 
или освобождаването на председателя на 
агенцията изисква постигането на полити­
чески компромис в рамките на Народното 
събрание, става твърде съмнително доколко 
изобщо ще бъдат упражнявани инструменти­
те на парламентарния контрол, за да бъдат 
разследвани и установявани неправомерни 
действия на агенцията. 
2. Относно увеличаването на броя на замест­
ник-председателите на ДАТО
Посредством т. 3 от единствения параграф 
от ЗИЗСРС законодателят увеличава броя 
на заместник-председателите на ДАТО от 
двама на трима. Тази промяна не е подкре­
пена с каквито и да било мотиви от вноси­
телите на законопроекта с вх. № 51-554-161 
от 17.09.2025 г., въз основа на който е приет 
ЗИЗСРС. Следователно Народното събрание 
е действало в нарушение на принципите на 
необходимост и обоснованост, които според 
чл. 26 от Закона за нормативните актове са 
относими към всички проекти за нормативни 
актове. Освен това в Предварителната оценка 
на въздействието, която е приложена към 
законопроекта, неправилно се твърди, че за 
въвеждането на промените няма да бъдат 
необходими допълнителни средства от дър­
жавния бюджет. Увеличаването на броя на 
заместник-председателите на ДАТО ще бъде 
несъмнено свързано с промени в бюджета 
на агенцията.
3. Относно законодателната процедура
Големи части от текста на мотивите на за­
конопроекта с вх. № 51-554-161 от 17.09.2025 г., 
въз основа на който е приет ЗИЗСРС, са 
идентични с мотивите на законопроекта с вх.  
№ 51-554-01-159 от 17.09.2025 г., въз основа на 
който на 10.10.2025 г. Народното събрание прие 
Закона за изменение на Закона за Държавна 
агенция „Разузнаване“ и с мотивите на зако­
нопроекта с вх. № 51-554-01-160 от 17.09.2025 г., 
въз основа на който на 2.10.2025 г. Народното 
събрание прие Закона за изменение на Закона 
за Държавна агенция „Национална сигурност“. 
Всеки закон обаче урежда строго спе­
цифични обществени отношения и по тази 
причина не може Народното събрание да 
приема три закона с едни и същи мотиви. 
Мотивите на законопроекта имат съществе­
но значение за правоприлагането, тъй като 
в рамките на процеса на тълкуване именно 
от тях съдилищата и правоприлагащите ор­
гани извличат истинското съдържание на 
правната норма. Отсъствието на мотиви, 
както и представянето на шаблонни мотиви, 
които не отразяват истинските причини за 
приемането на законопроекта и точните цели 
на вносителите, представляват нарушение на 
изискването проектите за нормативни актове 
да бъдат мотивирани, обективирано в чл. 28, 
ал. 1 от Закона за нормативните актове и в 
чл. 76, ал. 1 от Правилника за организацията 
и дейността на Народното събрание. Нарушен 
е и принципът за правовата държава, който 
е прогласен в чл. 4, ал. 1 от Конституцията.
Уважаеми народни представители,
По изложените мотиви упражнявам пра­
вото си по чл. 101, ал. 1 от Конституцията на 
Република България да върна за ново обсъж­
дане в Народното събрание Закона за измене­
ние на Закона за специалните разузнавателни 
средства, приет от Народното събрание на 
10 октомври 2025 г.
Президент на Републиката: 
Румен Радев
6066